Қазақстан Республикасы

бейрезидент-банкінің

филиалымен ерекше қатынастар

арқылы байланысты тұлғалар және

олармен жасалған мәмілелер

туралы есептің нысанына

қосымша

Әкімшілік деректер нысанын толтыру бойынша түсіндірме

Қазақстан Республикасының бейрезидент-банкінің филиалымен ерекше қатынастармен байланысты тұлғалар және олармен жасалған мәмілелер туралы есеп

(индексі – FBN\_AFFIL\_11, кезеңділігі – ай сайын)

1-тарау. Жалпы ережелер

1. Осы түсіндірме (бұдан әрі – Түсіндірме) «Қазақстан Республикасының бейрезидент-банкінің филиалымен ерекше қатынастармен байланысты тұлғалар және олармен жасалған мәмілелер туралы есеп» әкімшілік деректерді жинауға арналған нысанын (бұдан әрі – Нысан) толтыру бойынша бірыңғай талаптарды айқындайды.

2. Нысан «Қазақстан Республикасының Ұлттық Банкі туралы» Қазақстан Республикасы Заңының 15-бабы екінші бөлігінің 65-2) тармақшасына және «Қазақстан Республикасындағы банктер және банк қызметі туралы» Қазақстан Республикасы Заңының 54-бабының 1-тармағына сәйкес әзірленді.

3. Нысанды Қазақстан Республикасы бейрезидент-банктерінің филиалдары ай сайын есепті кезеңнің соңындағы жағдай бойынша жасайды.

Нысандағы деректер мың теңгемен толтырылады. 500 (бес жүз) теңгеден кем сома 0 (нөлге) дейін дөңгелектенеді, ал 500 (бес жүз) теңгеге тең және одан жоғары сома 1000 (мың) теңгеге дейін дөңгелектенеді.

4. Нысанға басшы немесе есепке қол қою функциясы жүктелген адам және орындаушы қол қояды.

5. Нысанды толтыру кезінде кодтар «Қазақстан Республикасы Ұлттық Банкінің веб-порталы» ақпараттық жүйесінде пайдаланылатын анықтамалықтарға сәйкес көрсетіледі, күні «ЖЖЖЖ. КК.АА» форматында көрсетіледі, мұнда «ЖЖЖЖ» – жылы, «АА» – айы, «КК» - күні.

6. Нысан мен Түсіндірмеде шоттардың нөмірлері Нормативтік құқықтық актілерді мемлекеттік тіркеу тізілімінде № 6793 болып тіркелген, Қазақстан Республикасы Ұлттық Банкі Басқармасының 2011 жылғы 31 қаңтардағы № 3 қаулысымен бекітілген «Екінші деңгейдегі банктердегі, ипотекалық ұйымдардағы, «Қазақстан Даму Банкі» акционерлік қоғамындағы және Қазақстан Республикасының бейрезидент-банктері филиалдарындағы бухгалтерлік есептің үлгі шот жоспарына (бұдан әрі – Шоттардың үлгі жоспары) сәйкес көрсетіледі.

7. Түсіндірмеде көрсетілген көрсеткіш ұсынылмайтын жағдайларды қоспағанда, барлық көрсеткіштер толтыру үшін міндетті болып табылады.

2-тарау. Нысанды толтыру бойынша түсіндірме

8. Нысанда:

1-кестеде – Қазақстан Республикасының бейрезидент-банкінің филиалымен ерекше қатынастармен байланысты тұлғалар тізілімінің көрсеткіштері бойынша мәндер;

2-кестеде – Қазақстан Республикасының бейрезидент-банкі филиалының осындай тұлғалармен есепті ай ішінде жасалған және (немесе) есепті күні қолданыстағы барлық мәмілелері туралы мәліметтерді қоса алғанда, Қазақстан Республикасының бейрезидент-банкінің филиалымен ерекше қатынастармен байланысты тұлғалармен мәмілелер туралы есептің көрсеткіштері бойынша мәндер;

3-кестеде – Қазақстан Республикасының бейрезидент-банкінің филиалымен ерекше қатынастармен байланысты тұлғалармен жасалған мәмілелер туралы қосымша мәліметтер көрсетіледі. .

9. 1-кестенің 1, 5 және 6-жолдарында, 2-кестенің 1, 3.5, 3.6, 3.7, 6.1 және 6.2-жолдарында, 3-кестенің 1-жолында мәндер «Қазақстан Республикасы Ұлттық Банкінің веб-порталы» ақпараттық жүйесінде орналастырылған анықтамалықтардан таңдалады.

10. Тұлғаның Қазақстан Республикасының бейрезидент-банкінің филиалымен ерекше қатынастармен байланысты тұлғаға жатқызу белгісі «Қазақстан Республикасындағы банктер және банк қызметі туралы» Қазақстан Республикасы Заңының 40-бабында айқындалады.

11. 1-кестеде есепті күнгі жағдай бойынша Қазақстан Республикасының бейрезидент-банкінің филиалымен ерекше қатынастармен байланысты және есепті кезең ішінде Қазақстан Республикасының бейрезидент-банкінің филиалымен ерекше қатынастармен байланысты болған барлық тұлғалар туралы мәліметтер көрсетіледі.

Қазақстан Республикасының бейрезидент-банкінің филиалымен ерекше қатынастармен байланысты тұлғаларды сәйкестендіру үшін 1 және 2-кестелердің 1 және 2-жолдарында идентификаторлардың мынадай түрлері және олардың мәндері:

Қазақстан Республикасының резиденттері бойынша: заңды тұлға үшін – бизнес-сәйкестендіру нөмірі; жеке тұлға, оның ішінде дара кәсіпкер үшін – жеке сәйкестендіру нөмірі;

Қазақстан Республикасының бейрезиденттері бойынша: заңды тұлға үшін – Стандарттау жөніндегі халықаралық ұйымның «Банктік сәйкестендіру коды (Bank Identifier Code)» 9362 халықаралық стандартына сәйкес Қазақстан Республикасының бейрезидент-банкі филиалының контрагентіне берілген банктік сәйкестендіру коды; жеке тұлға, оның ішінде дара кәсіпкер үшін және заңды тұлға үшін (оның банктік сәйкестендіру коды болмаған кезде) – «Қазақстан Республикасы Ұлттық Банкінің веб-порталы» ақпараттық жүйесі үшін белгіленген алгоритм бойынша есеп беретін Қазақстан Республикасының бейрезидент-банкінің филиалы қалыптастырған баламалы сәйкестендіру нөмірі көрсетіледі.

1-кестенің 3-жолында Қазақстан Республикасының бейрезидент-банкінің филиалы жүргізетін Қазақстан Республикасының бейрезидент-банкінің филиалымен ерекше қатынастармен байланысты тұлғалардың анықтамалығына сәйкес атауы (заңды тұлға үшін), тегі, аты, әкесінің аты (ол болған кезде) (жеке тұлға үшін) көрсетіледі.

12. 1-кестенің 4-жолында жеке тұлға (оның ішінде дара кәсіпкер) болып табылатын Қазақстан Республикасының бейрезидент-банкінің филиалымен ерекше қатынастармен байланысты тұлға бойынша «1» мәні көрсетіледі, өзге жағдайларда «0» мәні көрсетіледі.

13. 1-кестенің 6-жолында бір мезгілде бірнеше өзекті мәндерді көрсетуге жол беріледі. Егер тұлғада Қазақстан Республикасының бейрезидент-банкінің филиалымен ерекше қатынастармен байланысудың бірнеше белгілері болса, 1- кестенің 6-жолында барлық белгілер көрсетіледі.

14. 1-кестенің 7-жолында тұлғаның Қазақстан Республикасының бейрезидент-банкінің филиалымен ерекше қатынастармен байланыстылық белгісінің (белгілерінің) болуы туралы Қазақстан Республикасының бейрезидент-банкінің филиалына белгілі болған күн көрсетіледі.

Келесі есепті кезеңдерде 1-кестенің 7 және 8-жолдары тұлғаларды Қазақстан Республикасының бейрезидент-банкінің филиалымен ерекше қатынастармен байланысты тұлғалардың тізіліміне енгізу немесе шығару фактісі бойынша толтырылады.

15. 2-кестеде Қазақстан Республикасының бейрезидент-банкі филиалының онымен ерекше қатынастармен байланысты тұлғалармен жасалатын барлық мәмілелері туралы мәліметтер көрсетіледі, олардың сомасы Қазақстан Республикасының бейрезидент-банкі филиалының онымен ерекше қатынастармен байланысты тұлғамен операцияларының әрбір түрі бойынша Нормативтік құқықтық актілерді мемлекеттік тіркеу тізілімінде № 22213 болып тіркелген, Қазақстан Республикасы Қаржы нарығын реттеу және дамыту агенттігі Басқармасының 2021 жылғы 12 ақпандағы № 23 қаулысымен белгіленген Қазақстан Республикасы бейрезидент-банктері филиалдарының (оның ішінде Қазақстан Республикасы бейрезидент-ислам банктері филиалдарының) резерв ретінде қабылданатын активтерін қалыптастыру тәртібін және олардың ең төмен мөлшерін қоса алғанда, Қазақстан Республикасы бейрезидент-банктерінің филиалдары (оның ішінде Қазақстан Республикасы бейрезидент-ислам банктерінің филиалдары) үшін пруденциалдық нормативтерді және сақталуы міндетті өзге де нормалар мен лимиттердің нормативтік мәндеріне және оларды есептеу әдістемесіне (бұдан әрі – нормативтік мәндер) сәйкес есептелетін, Қазақстан Республикасының бейрезидент-банкі филиалының резерві ретінде қабылданатын активтер мөлшерінен жиынтығында 0,01 (нөл бүтін жүзден бір) пайыздан асады.

16. 2-кестенің 3.1-жолында Қазақстан Республикасының бейрезидент-банкі филиалының ақпараттық жүйесінде осы мәміленің бірегей идентификаторы болып табылатын мәміленің референсі (коды) көрсетіледі.

17. 2-кестенің «Қазақстан Республикасының бейрезидент-банкі филиалымен ерекше қатынастармен байланысты тұлғаларға төленген дивидендтер» және «Қазақстан Республикасының бейрезидент-банкінің филиалына Қазақстан Республикасының бейрезидент-банкі филиалымен ерекше қатынастармен байланысты тұлғалар төлеген дивидендтер» деген 3.5-жолында Операция түрін таңдаған кезде 2-кестенің 3.3-жолында тиісінше дивидендтерді төлеу күні және алу күні көрсетіледі.

2-кестенің 3.8-жолында төленген дивидендтердің сомасы, ал 2-кестенің 6.3-жолында «есептелген кірістер, шығыстар» құндық көрсеткішінің түрі бойынша есептелген дивидендтердің сомасы көрсетіледі.

18. Шарттың қолданылуы ұзартылса, 2-кестенің 3.4-жолында шарттың қолданылуы ұзартылған тиісті күн көрсетіледі, 2-кестенің 6.3-жолында «негізгі борыш» құндық көрсеткішінің түрі бойынша – ұзартылған мәміле шартының қолданылуы кезеңіндегі есепті күнге баланстық қалдық сомасы көрсетіледі.

19. 2-кестенің 3.6-жолында Қазақстан Республикасының Ұлттық Банкі жүргізетін, Қазақстан Республикасының бейрезидент-банктерінің филиалдары ұсынатын ақпарат негізінде толықтырылатын және өзектендірілетін анықтамалыққа сәйкес мәміленің мақсаты көрсетіледі.

20. 2-кестенің 3.7-жолында валюта кодтары «Валюталар мен қорларды ұсынуға арналған кодтар» 07 ISO 4217 Қазақстан Республикасының ұлттық сыныптауышына сәйкес көрсетіледі.

21. 2-кестенің 3.8-жолында шартта көрсетілген мәміле сомасы көрсетіледі.

Шарт бойынша шетел валютасындағы мәміле сомасы шарт жасалған күні Нормативтік құқықтық актілерді мемлекеттік тіркеу тізілімінде № 8378 болып тіркелген, «Валюта айырбастаудың нарықтық бағамын айқындау тәртібі туралы» Қазақстан Республикасы Ұлттық Банкі Басқармасының 2013 жылғы 25 қаңтардағы № 15 қаулысының және Қазақстан Республикасы Қаржы министрінің 2013 жылғы 22 ақпандағы № 99 бұйрығының 1-тармағында көзделген тәртіппен айқындалған валюта айырбастаудың нарықтық бағамы бойынша қайта есептеуде көрсетіледі.

22. 2-кестенің 3.9-жолда шарт талаптарына сәйкес мәміле бойынша сыйақы мөлшерлемесі жылдық пайызбен көрсетіледі.

23. 2-кестенің 4.1 және 4.2-жолдарында Қазақстан Республикасының бейрезидент-банкі филиалының онымен ерекше қатынастармен байланысты тұлғамен мәміле жасағаны (жасауы) туралы уәкілетті органның (тұлғаның) шешімінің деректемелері көрсетіледі.

Егер 2-кестенің 5-жолындағы көрсеткіш бойынша «1» мәні көрсетілсе, 2- кестенің 4.1 және 4.2-жолдарындағы көрсеткіштер толтырылмайды.

Егер мәміле жасау кезінде тұлғада Қазақстан Республикасының бейрезидент-банкі филиалымен ерекше қатынастар арқылы байланысу белгісі болмаса, 2-кестенің 4.1 және 4.2-жолдарындағы мәндер ұсынылмайды.

24. 2-кестенің 5-жолында Қазақстан Республикасының бейрезидент-банкі филиалының директорлар кеңесі бекіткен және үшінші тұлғалармен ұқсас мәмілелерге қолданылатын осындай мәмілелердің үлгілік шарттарына сәйкес Қазақстан Республикасының бейрезидент-банкі филиалымен ерекше қатынастар арқылы байланысты тұлғамен мәміле жасау кезінде «1» көрсетіледі, өзге жағдайда «0» көрсетіледі.

25. 2-кестенің 6.2 және 6.3-жолдарында Қазақстан Республикасының бейрезидент-банкі филиалының онымен ерекше қатынастармен байланысты тұлғалармен мәмілелерінің сомалары және есепті күнгі оларға сәйкес құндық мәндері ескерілетін Шоттардың үлгі жоспарына сәйкес шоттардың нөмірлері көрсетіледі.

Егер құндық мән нөлге тең болса, 2-кестенің 6.1, 6.2 және 6.3-жолдары бойынша көрсеткіштер ұсынылмайды.

Резервтердің (провизиялардың) мөлшері абсолюттік мәнде оң сан ретінде көрсетіледі.

26. 2-кестенің «Кірістер, шығыстар» 6.1-жолындағы құндық көрсеткіштің түрі бойынша 2-кестенің 6.3-жолында Шоттың үлгі жоспарына сәйкес 4 және 5-сыныптардың тиісті баланстық шоттарында көрсетілген есепті күнге мәміле бойынша пайыздық кірістердің, шығыстардың сомасы көрсетіледі.

27. 3-кестеде субъектілер мен мәмілелер бойынша жарияламастан, Қазақстан Республикасының бейрезидент-банкінің филиалымен ерекше қатынастармен байланысты тұлғалармен мәмілелер туралы мәліметтер жалпы сомада көрсетіледі.

3-кестенің 1-жолы «Қазақстан Республикасы Ұлттық Банкінің веб-порталы» ақпараттық жүйесінде орналастырылған анықтамалыққа сәйкес толтырылады:

екінші деңгейдегі банктің онымен ерекше қатынастармен байланысты тұлғалармен мәмілелерінің жалпы сомасы, оның сомасы екінші деңгейдегі банктің онымен ерекше қатынастармен байланысты тұлғамен операцияларының әрбір түрі бойынша сомасы есепті күнгі жағдай бойынша Нормативтік мәндерге сәйкес есептелетін екінші деңгейдегі банктің меншікті капиталы мөлшерінен жиынтығында 0,01 (нөл бүтін жүзден бір) пайыздан аспайды;

есепті күнгі жағдай бойынша екінші деңгейдегі банкпен ерекше қатынастармен байланысты тұлға болып табылатын сақтандыру ұйымында сақтандырылған екінші деңгейдегі банк клиенттерінің қарыздарының жалпы сомасы.